Noordwes-burgemeester sterf in ongeluk | Maroela Media
Noordwes-burgemeester sterf in ongeluk
Neo Schalk, burgemeester van die Naledi- plaaslike munisipaliteit. (Foto: Facebook)
Die burgemeester van die Naledi- plaaslike munisipaliteit, wat Stella en Vryburg in Noordwes bedien, is Sondag vroegoggend in 'n motorongeluk oorlede.
Neo Schalk is in 'n trompop botsing op die N14 buite Vryburg oorlede.
Die burgemeester én die bestuurder van die ander voertuig waarteen sy motor gebots het, is op die ongelukstoneel dood verklaar.
Die LUR vir gemeenskapsveiligheid in Noordwes, Sello Lehari, het intussen sy medelye met Schalk se naasbestaandes uitgespreek.
Lehari beskryf Schalk as 'n "voetsoldaat".
"Burgemeester Schalk was altyd teenwoordig by die vele gesamentlike wetstoepassingsoperasies wat ons in Vryburg gehou het. Hy sou aktief deelneem en padgebruikers smeek om die reëls van die pad te gehoorsaam. Ek is bedroef oor sy ontydige dood, veral in dié tyd waar ons voorberei op die verkiesing van die plaaslike regering," sê Lehari.
Schalk se dood volg kort nadat die nuutverkose burgemeester van Johannesburg, Jolidee Matongo, verlede maand in 'n motorongeluk dood is.
Matongo het hom vroeër die dag nog by pres. Cyril Ramaphosa in Soweto aangesluit as deel van die ANC se verkiesingsveldtog voordat hy in die ongeluk op die Goue Hoofweg, suid van Johannesburg, betrokke was.
Die waarnemende burgemeester van die Nelson Mandelabaai-metro, Nqaba Bhanga, was ook in Augustus in 'n motorongeluk betrokke.
Bhanga het ernstige beserings opgedoen, maar is intussen uit die hospitaal ontslaan.
Covid-19-statistieke: Net meer as 800 nuwe gevalle
Taxibestuurder vas ná fietsryer se dood
Ramaforie en Zumafobie
Gedagte vir die dag: Johannes, apostel van die liefde
ToekomsVenster: As die golwe jou tref
Tragies, sterkte aan sy naasbestaandes, volgens Netnuus het die ongeluk om 3h00 plaasgevind, glo oppad terug van n begrafnis af, geld inperkingstye nie vir almal nie?
Vroegoggend? Tussen 00:00 en 04:00? As dit die geval was kon dit verhoed gewees het deur beide motoriste as reels nagekom is?
Miskien moet Lehari gaan kyk hoe lyk die pad. Hy sal moontlik 'n verband tussen die swak en ondoeltreffende pad en die ongeluk raaksien……